CELEX: 32021R2169
Language: lt
Date: 2021-12-02 00:00:00
Title: Komisijos įgyvendinimo reglamentas (ES) 2021/2169 2021 m. gruodžio 2 d. kuriuo leidžiama naudoti 2022 m. tarifinę kvotą, taikomą tam tikroms į Sąjungą importuojamoms iš perdirbtų žemės ūkio produktų, nurodytų Europos Parlamento ir Tarybos reglamente (ES) Nr. 510/2014, pagamintoms Norvegijos kilmės prekėms

2021 12 8   
               
               
                  LT
               
               
                  Europos Sąjungos oficialusis leidinys
               
               
                  L 438/43
               
            
         KOMISIJOS ĮGYVENDINIMO REGLAMENTAS (ES) 2021/2169
         2021 m. gruodžio 2 d.
         kuriuo leidžiama naudoti 2022 m. tarifinę kvotą, taikomą tam tikroms į Sąjungą importuojamoms iš perdirbtų žemės ūkio produktų, nurodytų Europos Parlamento ir Tarybos reglamente (ES) Nr. 510/2014, pagamintoms Norvegijos kilmės prekėms
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (1), ypač į jo 16 straipsnio 1 dalies a punktą,
         atsižvelgdama į 2004 m. spalio 25 d. Tarybos sprendimą 2004/859/EB dėl Europos bendrijos ir Norvegijos Karalystės susitarimo pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo sudarymo (2), ypač į jo 3 straipsnį,
         kadangi:
         
                     (1)
                  
                  
                     1973 m. gegužės 14 d. Europos ekonominės bendrijos ir Norvegijos Karalystės susitarimo (3) (toliau – Europos ekonominės bendrijos ir Norvegijos Karalystės dvišalis laisvosios prekybos susitarimas) 2 protokole ir Europos ekonominės erdvės susitarimo (4) (toliau – EEE susitarimas) 3 protokole su pakeitimais, padarytais 2001 m. lapkričio 23 d. EEE jungtinio komiteto sprendimu Nr. 140/2001, iš dalies keičiančiu EEE susitarimo 2 ir 3 protokolus dėl perdirbtų ir kitų žemės ūkio produktų (5), nustatyta prekybos tvarka, kurią Sąjunga ir Norvegijos Karalystė taiko tam tikriems žemės ūkio ir perdirbtiems žemės ūkio produktams;
                  
               
                     (2)
                  
                  
                     EEE susitarimo 3 protokole nustatyta nulinė muito norma, taikoma vandenims, į kuriuos pridėta cukraus ar kitų saldiklių arba aromatinių medžiagų ir kurių KN kodas yra 2202 10 00, ir kitiems nealkoholiniams gėrimams, kurių sudėtyje nėra produktų, priskiriamų 0401–0404 pozicijoms, arba riebalų, gautų iš produktų, priskiriamų 0401–0404 pozicijoms, ir kurių KN kodas yra 2202 90 10;
                  
               
                     (3)
                  
                  
                     nuo 2017 m. sausio 1 d. KN kodas 2202 90 pakeistas KN kodais 2202 91 00 ir 2202 99. Todėl šis reglamentas turėtų būti taikomas produktams, kurių KN kodai yra 2202 10 00, ex 2202 91 00 ir ex 2202 99;
                  
               
                     (4)
                  
                  
                     Europos bendrijos ir Norvegijos Karalystės susitarimu pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo (6) (toliau – Susitarimas pasikeičiant laiškais) laikinai sustabdomas bemuitis režimas, pagal 2 protokolą taikomas prekėms, kurių KN kodai yra 2202 10 00 (vandenys, įskaitant mineralinius ir gazuotuosius vandenis, į kuriuos pridėta cukraus ar kitų saldiklių arba aromatinių medžiagų), ir ex 2202 90 10 (kiti nealkoholiniai gėrimai, į kuriuos pridėta cukraus), pakeistas KN kodais 2202 10 00, ex 2202 91 00 ir ex 2202 99; Pagal šį susitarimą pasikeičiant laiškais tas Norvegijos kilmės prekes importuoti be muito leidžiama tik neviršijant neapmuitinamos kvotos. Už neapmuitinamą kvotą viršijantį importą turi būti mokamas muitas;
                  
               
                     (5)
                  
                  
                     Susitarime pasikeičiant laiškais taip pat nustatyta, kad jei tarifinė kvota neišnaudojama iki tam tikrų metų spalio 31 d., šiuos produktus leidžiama neribotai be muito įvežti Sąjungą nuo kitų metų sausio 1 d. iki gruodžio 31 d.;
                  
               
                     (6)
                  
                  
                     2020 m. metinė šių produktų kvota, kurią buvo leista naudoti Komisijos įgyvendinimo reglamentu (ES) 2019/2154 (7), 2020 m. spalio 31 d. dar nebuvo išnaudota. Todėl Komisijos įgyvendinimo reglamente (ES) 2020/2122 (8) nustatyta, kad Susitarime pasikeičiant laiškais nustatytas muitų režimas nuo 2021 m. sausio 1 d. iki gruodžio 31 d. neturi būti taikomas importui į Sąjungą, taip leidžiant neribotai be muito įvežti susijusias prekes į Sąjungą;
                  
               
                     (7)
                  
                  
                     Susitarime pasikeičiant laiškais reikalaujama, kad 2022 m. tiems vandenims ir gėrimams vėl būtų leista naudoti neapmuitinamą kvotą. Paskutinę metinę kvotą 2020 m. šiems produktams leista naudoti Įgyvendinimo reglamentu (ES) 2019/2154. Kadangi metinės kvotos 2021 m. nebuvo leista naudoti, tikslinga nustatyti, kad 2022 m. kvota būtų tokio paties lygio kaip 2020 m.;
                  
               
                     (8)
                  
                  
                     šiame reglamente nustatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais I priede, komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Priede nustatytą neapmuitinamą tarifinę kvotą, taikomą jame išvardytoms Norvegijos kilmės prekėms, 2022 m. sausio 1 d.–gruodžio 31 d. leidžiama naudoti tame priede nurodytomis sąlygomis.
            
            
               2.   Šio reglamento priede išvardytoms prekėms taikomos Europos ekonominės bendrijos ir Norvegijos Karalystės dvišalio laisvos prekybos susitarimo 3 protokole nustatytos kilmės taisyklės.
            
            
               3.   Importuojant priede nustatytą kvotą viršijančius kiekius taikomas lengvatinis 0,047 EUR/l muitas.
            
         
         
            2 straipsnis
            1 straipsnio 1 dalyje nurodytą neapmuitinamą tarifinę kvotą administruoja Komisija, vadovaudamasi Komisijos įgyvendinimo reglamento (ES) 2015/2447 (9) 49–54 straipsniais.
         
         
            3 straipsnis
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gruodžio 2 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 150, 2014 5 20, p. 1.
         
            (2)  OL L 370, 2004 12 17, p. 70.
         
            (3)  OL L 171, 1973 6 27, p. 2.
         
            (4)  OL L 1, 1994 1 3, p. 3.
         
            (5)  OL L 22, 2002 1 24, p. 34.
         
            (6)  OL L 370, 2004 12 17, p. 72.
         
            (7)  2019 m. gruodžio 16 d. Komisijos įgyvendinimo reglamentas (ES) 2019/2154, kuriuo leidžiama naudoti 2020 m. tarifinę kvotą, taikomą tam tikroms į Sąjungą importuojamoms iš perdirbtų žemės ūkio produktų, nurodytų Europos Parlamento ir Tarybos reglamente (ES) Nr. 510/2014, pagamintoms Norvegijos kilmės prekėms (OL L 327, 2019 12 17, p. 66).
         
            (8)  2020 m. gruodžio 16 d. Komisijos įgyvendinimo reglamentas (ES) 2020/2122 dėl leidimo 2021 m. neribotai be muito įvežti į Sąjungą tam tikras Norvegijos kilmės prekes, gaunamas perdirbant žemės ūkio produktus, kuriems taikomas Europos Parlamento ir Tarybos reglamentas (ES) Nr. 510/2014 (OL L 426, 2020 12 17, p. 32).
         
            (9)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).
      
      
         
            PRIEDAS
            Norvegijos kilmės prekės, kurias leidžiama neribotai be muito įvežti į Sąjungą nuo 2022 m. sausio 1 d. iki gruodžio 31 d.
            
                        Eilės Nr.
                     
                     
                        KN kodas
                     
                     
                        TARIC kodas
                     
                     
                        Prekių aprašymas
                     
                     
                         
                     
                     
                        Kvotos kiekis
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    —
                                 
                                 
                                    Vandenys, įskaitant mineralinius ir gazuotuosius vandenis, į kuriuos pridėta cukraus ar kitų saldiklių arba aromatinių medžiagų
                                 
                              
                     
                         
                     
                     
                        23?029 mln. litrų
                     
                  
                        ex 2202 91 00 
                     
                     
                        10
                     
                     
                        
                                    —
                                 
                                 
                                    Nealkoholinis alus, į kurį pridėta cukraus
                                 
                              
                     
                         
                     
                  
                        ex 2202 99 11 
                     
                     
                        11
                        19
                     
                     
                        
                                    —
                                 
                                 
                                    Daugiausia iš sojų pagaminti gėrimai, kurių sudėtyje esantis baltymų kiekis ne mažesnis kaip 2,8 % masės ir į kuriuos pridėta cukraus (sacharozės arba invertuotojo cukraus)
                                 
                              
                     
                        Kurių sudėtyje nėra produktų, klasifikuojamų 0401 –0404  pozicijose, arba riebalų, gautų iš produktų, klasifikuojamų 0401 –0404  pozicijose
                     
                  
                        ex 2202 99 15 
                     
                     
                        11
                        19
                     
                     
                        
                                    —
                                 
                                 
                                    Daugiausia iš sojų pagaminti gėrimai, kurių sudėtyje esantis baltymų kiekis yra mažesnis kaip 2,8 % masės; daugiausia iš Bendrojo muitų tarifo 8 skirsniui priskiriamų riešutų, 10 skirsniui priskiriamų javų arba 12 skirsniui priskiriamų sėklų pagaminti gėrimai, į kuriuos pridėta cukraus (sacharozės arba invertuotojo cukraus)
                                 
                              
                  
                        ex 2202 99 19 
                     
                     
                        11
                        19
                     
                     
                        
                                    —
                                 
                                 
                                    Kiti nealkoholiniai gėrimai, į kuriuos pridėta cukraus (sacharozės arba invertuotojo cukraus)